Správa o prehliadke Štátnej meštianskej školy v Sečovciach vykonanej 26. októbra 1946, 16. a 17. júna 1947


Originálne znenie

Strana [1] 
Škôldozorný úrad v Trebišove

Zpráva

o prehliadke sedem triednej štát. koeduk. mešt. školy v Sečovciach, vykonanej dňa 26. X. 1946, 16., 17. VI. 1947.

Stav budovy a umiestenie školy: Škola je vo vlastnej budove, postavenej r. 1908, s prístavbou z r. 1942. Budova je v poriadku a vyhovuje.

Administratíva: Je vedená riadne. Hotovosť v pokladnici: 12.698[,]95 Kčs.

Pedagogické vedenie a duch školy:

Náboženská a národná výchova: Národná výchova pestuje sa vždy a vo všetkých predmetoch. Je pokročilá.

Hygiena školy: Vyhovuje.

Shoda v učiteľskom sbore: Dobrá.

Prospech, chovanie, manuálne práce žiactva: Všeobecne veľmi dobrý, v detailoch dobrý, chovanie dobré;

Celkový stav školy
so stránky osobnej:
so stránky vecnej:

Pokyny škôldozorcu: Práca učiteľa má smerovať k tomu, aby nastalo všeobecné zlepšenie školskej práce. Vynaložme všetko svoje úsilie, aby ľudovodemokratické výdobytky národného povstania prešly do nášho školstva!
Pestujme sebavedomie a smelosť, ktoré jedinec všeobecne potrebuje. Naša škola musí byť školou prejavovou a pracovnou, založenou na princípe ľudovodemokratickom. Taká škola zaručí aj sociálne slabším jedincom pokračovať v štúdiu.

Strana [2] 
Pestujme krásny sloh a poukazujme na bohatstvo a krásu našej spisovnej slovenčiny. Pozorujme žiakov aj mimo školy, aby nezodpovedné živly nestrhly ich k protištátnym prejavom.

Poznámky:

Správa škôldozorcu o tom, čo urobil na odstránenie závad a nedostatkov:

Návrhy:

V Sečovciach dňa 17. júna 1947.

[Na stráž!]

[pečiatka]

[nečitateľný podpis]
škôldozorca.

Školský inšpektorát v Trebišove
Štátna meštianska škola v Sečovciach
1947
Dokumenty
Citované podľa archívneho dokumentu